पाएं अपने शहर की ताज़ा ख़बरें और फ्री ई-पेपरडाउनलोड करें
आमतौर पर कोरोना संक्रमित होने पर व्यक्ति आस-पड़ोस के लोगों से संक्रमित होने की बात छुपाता है। लेकिन कोटा में एक परिवार ऐसा भी है जिन्होंने कोरोना लक्षण महसूस होने पर सब्जी वाले से लेकर, दूध वाले को पहले ही बता दिया कि उनके कोरोना संक्रमण के लक्षण है। इसलिए सावधानी पूर्वक सामान व चीजें दें। इतना ही नहीं अपार्टमेंट में रह रहे परिवारों तक संक्रमण ना फैले, इसलिए उन्होंने 4 दिन तक खुद को अपने फ्लैट में कैद रखा, गेट तक नहीं खोला। रिपोर्ट पॉजिटिव आने पर परिवार के 2 सदस्य कोविड अस्पताल में भर्ती रहे। और 5 दिन बाद स्वस्थ होकर घर लौटे।
तालेड़ा में स्कूल लेक्चरर अंतिम शर्मा (35) अपने पति, सास व बच्चे के साथ कुन्हाड़ी इलाके के एक अपार्टमेंट में रहती है। 25 मार्च को सास कैलाश शर्मा (60) के हाथ पैर में दर्द हुआ। सास हार्ट पेशेंट है व शुगर की बीमारी की बीमारी थी। बाद में 30 मार्च को पति रोहन की तबियत बिगड़ी। दोनों RTPCR जांच में कोरोना पॉजिटिव मिले। सास का सीटी स्कोर 9 आया जबकि पति का सीटी स्कोर 5 मिला। 3 अप्रैल को सास का ऑक्सीजन सेचुरेशन 79 रह गया। जबकि पति की प्लस डाउन होकर 39 रह गई।दोनों को तुरन्त कोविड अस्पताल में भर्ती कराया गया। 5 दिन इलाज चला। अब दोनों स्वस्थ हो चुके हैं।
पति व सास के कोरोना लक्षण नजर आने के बाद पूरा परिवार आइसोलेट हो गया। अंतिम शर्मा ने बताया कि उनके भी 30 मार्च को बुखार आ गया। 1 साल के बेटे की भी बुखार आ गया। परिवार में सभी के कोरोना लक्षण दिखाई देने पर पहले से ही कोविड का ट्रीटमेंट चालू कर दिया। 30 मार्च से लेकर 2 अप्रैल तक को किसी के संपर्क में नहीं आए। अपार्टमेंट में रहे, लेकिन फ्लैट का गेट तक नहीं खोला।
किसी के संपर्क में नहीं आए, रिपोर्ट आने से पहले उन्होंने दूध वाले को, सब्जी वाले को बता दिया। दूध वाला पैकेट में लाकर गेट पर रख जाता ऐसे ही सब्जी वाला भी पैकेट गेट पर ही रख जाता था। अपार्टमेंट में 5-7 परिवार ओर भी रहते हैं।संक्रमण किसी के ना फैले इसलिए किसी से सम्पर्क नहीं किया। 3 अप्रैल को सास व पति को कोविड अस्पताल में भर्ती कराया तो छोटी बहन के घर अनन्तपुरा चली गई। वहां खुद व बेटे को आइसोलेट रखा। अंतिम शर्मा ने बताया कि इस दौरान मन मे डर था आगे क्या होगा, लेकिन हिम्मत नहीं टूटने दी। हौसला रखा। आज पूरा परिवार संक्रमण को मात देकर स्वस्थ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn